**4.- BASES PARTICULARS REGULADORES DELS AJUTS ECONÒMICS A FAVOR DELS TITULARS DE BÉNS INCLOSOS EN EL CATÀLEG DEL PATRIMONI HISTÒRIC, ARTÍSTIC I ARQUITECTÒNIC DE CORNELLÀ DE LLOBREGAT, PER A L’EXERCICI 2021.**

**PRIMERA.- OBJECTE.**

És objecte d’aquestes bases l’atorgament d’ajuts econòmics a persones físiques i/o jurídiques titulars dels béns inclosos en el Catàleg del Patrimoni Històric, Artístic i Arquitectònic que s’adeqüin a les condicions d’ús i conservació establertes a la Normativa del Pla Especial aprovat per la Comissió Territorial d’Urbanisme de Barcelona el 17 de juliol de 2002, i que hagin realitzat inversions sobre la part catalogada de l’immoble a l’exercici anterior.

**SEGONA.- REQUISITS QUE HAN DE REUNIR ELS BENEFICIARIS.**

1. Podran sol·licitar ajuts econòmics les persones físiques i/o jurídiques que reuneixin les condicions següents:

1. Que el subjecte passiu sigui titular del bé catalogat durant almenys els últims cinc anys.
2. No pot constar com a beneficiari de cap altre ajut pel mateix concepte.
3. Acreditar que el bé catalogat pel qual se sol·licita l’ajut es troba en perfecte estat de manteniment i conservació, mitjançant informe d’un tècnic qualificat i competent que així ho manifesti.
4. Acreditar amb anterioritat a la proposta de resolució de concessió de l’ajut, que el sol·licitant es troba al corrent de les obligacions tributàries amb l’Ajuntament de Cornellà de Llobregat, amb la resta d’administracions i amb la Seguretat Social en el moment de la presentació de la sol·licitud, o, com a màxim, l’últim dia de presentació de sol·licituds, que haurà d’estar vigent durant tot el procés subvencional, excepte, si és el cas, les que encara estiguin en període voluntari de pagament, i no trobar-se en cap de les situacions de prohibició per obtenir subvenció.

**TERCERA.- DOCUMENTACIÓ A PRESENTAR.**

Les persones que vulguin acollir-se als ajuts regulats a les presents bases particulars, hauran de presentar al Registre General d’Entrada de l’Ajuntament de Cornellà de Llobregat, la sol·licitud segons model normalitzat, acompanyant-hi la documentació següent:

1. Fotocopia del NIF/NIE o CIF del titular del bé catalogat.
2. Identificació del bé, amb referència cadastral i identificació que consti al Registre de Béns Catalogats.
3. Còpia de la llicència o comunicació prèvia corresponent a l’obra realitzada.
4. Acreditació documental de la inversió realitzada. S’hauran d’aportar les factures i rebuts corresponents, originals, on hi consti l’import i el tipus d’inversió realitzada.
5. Dades bancàries del compte on poder transferir l’import de l’ajut, amb determinació del codi IBAN corresponent, segons model normalitzat.
6. Declaració responsable d’estar al corrent de les obligacions tributàries i amb la Seguretat Social, i no haver sol·licitat altres subvencions pel mateix concepte, i de no concórrer en cap de les circumstàncies determinades a l’article 13 de la Llei de Subvencions que impedeixin obtenir la condició de beneficiari.

**QUARTA.- TERMINI I LLOC DE PRESENTACIÓ DE LES SOL·LICITUDS.**

Les sol·licituds, juntament amb la documentació acreditativa, podran presentar-se des del dia següent a la publicació de l’extracte de la convocatòria al DOG i fins el 31 de desembre de 2021, s’haura de realitzar per **mitjans electrònics a la seu electrònica de l’Ajuntament de Cornellà de Llobregat (instància genèrica telemàtica** [***https://seuelectronica.cornella.cat/portal/noEstatica.do?opc\_id=119&ent\_id=1&idioma=2***](https://seuelectronica.cornella.cat/portal/noEstatica.do?opc_id=119&ent_id=1&idioma=2)**)**,o en qualsevol dels llocs previstos a l’article 16.4 i d’acord amb l’article 14 de la [Llei 39/2015, d’1 d’octubre](https://www.boe.es/boe_catalan/dias/2015/10/02/pdfs/BOE-A-2015-10565-C.pdf), del procediment administratiu comú de les administracions públiques

Si la sol·licitud es presenta al Registre General d’entrada de l’Ajuntament de Cornellà de Llobregat, s’haura de concertar cita prèvia amb l’Oficina d’Atenció al Ciutada de dilluns a divendres, de 8.30 a 13:30 i de 16.30 a 19.00.

**CINQUENA.- QUANTIA DELS AJUTS.**

La quantia dels ajuts regulats a les presents bases particulars no podrà ultrapassar el 95% de la quota líquida anual de l’Impost sobre Béns Immobles de naturalesa urbana pel qual se sol·licita l’ajut.

El percentatge que es concedeixi s’establirà en funció de la dotació pressupostària existent en el moment de l’atorgament, i en cap cas l’ajut podrà ser superior a l’import invertit.

**SISENA.- FORMA I TERMINI DE CONCESSIÓ.**

Els ajuts es concediran mitjançant decret del Regidor de l’Àrea d’Economia i Administració a la vista de l’informe emès per la Comissió designada als efectes.

El termini per resoldre s’estableix en un màxim de 3 mesos a comptar des de la data que es va presentar la sol·licitud.

**SETENA.- DOTACIÓ PRESSUPOSTARIA.**

La quantia dels ajuts regulats a les presents bases particulars estarà subordinat a la condició d’existència de crèdit adequat i suficient en el moment de la resolució de la concessió en aplicació a la partida pressupostària 07773360A4800000, fins a un màxim de 5.000 euros per a l’exercici autoritzat al pressupost del 2022.

**VUITENA.- COMPOSICIÓ DE LA COMISSIÓ QUALIFICADORA.**

La Comissió qualificadora estarà formada per:

President: El Tinent d’Alcalde d’Economia i Administració.

Vocal: La Cap de l’Àrea de Gestió Tributària.

Vocal: Un/a tècnic/a de Política Territorial.

Vocal: El Cap de l’Àrea de Gestió de Patrimoni Cultural i Biblioteques.

Vocal: El Tresorer Municipal.

Vocal: Un/a responsable de l’Àrea de Gestió Administrativa General.

Secretària: La Secretària General o funcionari/ària en qui delegui.

**NOVENA.- FORMA DE PAGAMENT DE L’AJUT.**

En el termini de 30 dies a comptar des de l’acord de concessió, l’ajut es farà efectiu mitjançant transferència bancària al compte assenyalat pel sol·licitant.

Cal tenir en compte que el procediment de recaptació de l’impost a què fan referència aquestes bases no es paralitzarà mentre duri la tramitació de l’expedient de l’ajut. Pert tant, si no es satisfà el deute dins del període voluntari de pagament, s’iniciarà el període executiu amb la liquidació dels recàrrecs i interessos que siguin procedents.

Prèvia sol·licitud de l’interessat, si a la data de l’acord de concessió de l’ajut el pagament de l’IBI es trobés en període voluntari, l’ajuntament procedirà a la compensació del deute amb el crèdit en la quantitat concurrent, emetent la corresponent carta de pagament per l’import restant. La part del deute que excedeixi del crèdit seguirà el règim ordinari i si no és ingressada al seu venciment, s’iniciarà el procediment de constrenyiment.

Si l’interessat tingués altres deutes en període executiu a la data de concessió de l’ajut, l’ajuntament procedirà d’ofici a la seva compensació amb el crèdit reconegut.

**DESENA.- OBLIGACIONS DELS SOL·LICITANTS.**

Els beneficiaris s’obliguen a facilitar quanta informació els hi sigui requerida per l’Ajuntament per tal de comprovar la veracitat de les dades.

Quan la sol·licitud no reuneixi el requisits establerts a l’article 68 de la Llei 39/2015, d’1 d’octubre, del Procediment Administratiu Comú de les Administracions Públiques, o no s’acompanyi la documentació prevista a les presents bases, es requerirà a l’interessat per què en el termini de 10 dies aporti els documents requerits, advertint-los que, en cas de no presentar-los, es considerarà que es desisteix de la petició efectuada.

En Cornellà de Llobregat, a la data i amb les signatures electròniques que figuren en aquest document.